ONUSAL

ONUSAL, formelt Misión de Observación de las Naciones Unidas en El Salvador eller United Nations Observer Mission in El Salvador, var en militær observasjonsstyrke opprettet av FN i juli 1991 for å overvåke iverksettelsen av fredsavtalen mellom El Salvadors regjering og Frente Farabundo Martí para la Liberación Nacional. Partene hadde siden 1980 utkjempet en borgerkrig. ONUSAL var i aktivitet til april 1995.Terry M. Mays: Historical Dictionary of Multinational Peacekeeping, 3. utgave, Lanham: Scarecrow Press, 2011, s. 315–316. Mandatet ble gitt i Sikkerhetsrådets resolusjon 693.Security Council resolution 693 (1991), FN

ONUSAL fikk i oppdrag å se til at partene overholdt vilkårene i fredsavtalen, herunder våpenhvilen, samt at reformprosessene i landets militærapparat, politi- og rettsvesen ble gjennomført sammen med reformer i valgsystemet og andre sosiale reformer.«Mandat», United Nations, Department of Peacekeeping Operations.

På det sterkeste hadde ONUSAL en styrke på 368 militærobservatører og 315 sivile politifolk. Ved valgavviklingen kom 900 internasjonale valgobservatører i tillegg. 17 land bidro med militært personell og politifolk, deriblant Norge.«Facts and Figures», United Nations, Department of Peacekeeping Operations.

En annen operasjon, ONUCA, overvåket fredsprosessen i regionen som helhet i tiden 1989–1992. 

Referanser

Eksterne lenker
 ONUSAL, United Nations, Department of Peacekeeping Operations 

Kategori:FN-sanksjonerte militære operasjoner og styrker
Kategori:El Salvador

en:ONUCA and ONUSAL#ONUSAL and the Salvadoran peace process